Title: Pet kriznih godina
Description: Nova knjiga Dražena Lalića svakako nudi šarolik sociološki i politološki prikaz uzroka i posljedica krize u našem društvu, kao i različitih promjena koje je izazvala i još uvijek u društvu izaziva. Po mom je sudu posebna vrijednost ove knjige u tome što ju je napisao angažirani intelektualac, koji koristi svoje znanje i iskustvo kako bi, koliko se to uopće pisanom riječju može učiniti, poboljšao društvu u kojem živi. U vremenima u kojima brojni vrsni intelektualci šute u toj mjeri, da bi se moglo pomisliti da više i nisu među živima, Dražen Lalić angažirano, dosljedno i hrabro komentira političare i građane, karakteristična ponašanja cijelih gradova pa i zemlje u cjelini. Objavljivanjem knjige "Pet kriznih godina" svakako dobivamo pisani trag proteklih godina, na temelju kojeg će čitatelji koji su proživjeli te godine saznati mnogo toga što im je promaklo ili za što i nisu mogli čuti, kao i dobiti različita tumačenja opisanih događanja.
Subjects: Social conditions, Politics and government, Economic conditions, History, History (General), Economic history